pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตรียมจัดตั้งศูนย์อาเซียนด้านภาวะฉุกเฉินทางสาธารณสุขฯ
วันจันทร์ที่ 9 พฤศจิกายน 2563
เตรียมจัดตั้งศูนย์อาเซียนด้านภาวะฉุกเฉินทางสาธารณสุขฯ
วันอาทิตย์ที่ 8 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติกรอบการเจรจาและข้อเสนอของไทยเพื่อจัดตั้งศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ในประเทศไทย เพื่อสร้างความมั่นคงปลอดภัยจากภาวะฉุกเฉินทางสาธารณสุขและโรคอุบัติใหม่ให้กับประชาคมอาเซียน ที่จะนําไปสู่การพัฒนาความร่วมมือทั้งด้านวิชาการและการป้องกันโรคร่วมกันของประเทศสมาชิกอาเซียน และความร่วมมือจากประเทศอื่น ๆ ที่สําคัญยังช่วยลดค่าใช้จ่ายด้านสาธารณสุขของไทย ที่ใช้สนับสนุนการตรวจคัดกรอง ตรวจรักษา และควบคุมโรคระบาดในกลุ่มแรงงานจากประเทศเพื่อนบ้านที่เข้ามาทํางานในประเทศไทย นอกจากนี้ ยังสร้างความเชื่อมั่นให้นักท่องเที่ยว นักลงทุน มั่นใจถึงความเข้มแข็งของระบบสาธารณสุขของไทย ซึ่งจะส่งผลดีต่อการค้าการลงทุนในอนาคตอีกด้วย
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กิจกรรม พาณิชย์ลดราคา ! ช่วยประชาชน Lot 7
วันจันทร์ที่ 9 พฤศจิกายน 2563
กิจกรรม พาณิชย์ลดราคา ! ช่วยประชาชน Lot 7
วันเสาร์ที่ 7 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลโดยกระทรวงพาณิชย์ร่วมกับผู้ผลิต - ผู้จําหน่ายสินค้าอุปโภคบริโภค ห้างสรรพสินค้า ห้างค้าส่ง - ค้าปลีกและห้างท้องถิ่นทั่วประเทศ จัดกิจกรรม“พาณิชย์ลดราคา ช่วยประชาชน” Lot 7 เพื่อบรรเทาค่าครองชีพของประชาชนในช่วงสถานการณ์โรคโควิด-19 และกระตุ้นเศรษฐกิจในประเทศ ลดราคาสินค้าอุปโภคบริโภคในชีวิตประจําวันสูงสุด ถึงร้อยละ 70 จํานวนกว่า 13,700 รายการ เช่น อาหารและเครื่องดื่ม อาหารปรุงสําเร็จแช่แข็ง ซอสปรุงรส ผงซักฟอก สบู่เหลวอาบน้ํา เจลล้างมือ เป็นต้น ผู้สนใจสามารถหาซื้อสินค้าได้ที่ร้านค้าที่ร่วมรายการ ตั้งแต่บัดนี้ - 30 พ.ย. 63 โดยคาดว่าจะสามารถช่วยลดภาระค่าครองชีพให้กับประชาชนทั่วประเทศ คิดเป็นมูลค่ากว่า 500 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สุริยะ เป็นประธานสักขีพยาน MOU โครงการจัดการพลังงานในนิคมอุตสาหกรรมด้วยระบบดิจิทัลและการผลิตไฟฟ้าจากพลังงานแสงอาทิตย์ (Smart Energy)
วันจันทร์ที่ 9 พฤศจิกายน 2563
รมว.สุริยะ เป็นประธานสักขีพยาน MOU โครงการจัดการพลังงานในนิคมอุตสาหกรรมด้วยระบบดิจิทัลและการผลิตไฟฟ้าจากพลังงานแสงอาทิตย์ (Smart Energy)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานสักขีพยาน MOU โครงการจัดการพลังงานในนิคมอุตสาหกรรมด้วยระบบดิจิทัลและการผลิตไฟฟ้าจากพลังงานแสงอาทิตย์ (Smart Energy)   ณ การนิคมอุตสาหกรรมแห่งประเทศไทย สํานักงานใหญ่
วันนี้ (9 พ.ย. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานสักขีพยานในพิธีลงนามบันทึกความร่วมมือโครงการจัดการพลังงานในนิคมอุตสาหกรรมด้วยระบบดิจิทัลและการผลิตไฟฟ้าจากพลังงานแสงอาทิตย์ (Smart Energy) ในนิคมอุตสาหกรรม ระหว่าง การนิคมอุตสาหกรรมแห่งประเทศไทย กับการไฟฟ้าส่วนภูมิภาค โดยมีวัตถุประสงค์เพื่อประโยชน์ด้านการผลิตพลังงานสะอาดและการบริหารจัดการพลังงานภายในพื้นที่นิคมอุตสาหกรรมของ กนอ. ซึ่งดําเนินงานแบบบูรณาการร่วมกัน ด้วยการใช้เทคโนโลยีที่เหมาะสมมาปรับใช้ ทั้งในด้านการบริหารจัดการและการพัฒนาเทคโนโลยี โดยนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย และนายสมพงษ์ ปรีเปรม ผู้ว่าการการไฟฟ้าส่วนภูมิภาค เป็นผู้ลงนามในบันทึกความร่วมมือดังกล่าว และมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม ร่วมเป็นเกียรติ ณ การนิคมอุตสาหกรรมแห่งประเทศไทย สํานักงานใหญ่
รัฐบาลไทย-ข่าวทำเนียบรัฐบาล-กิจกรรมโครงการจิตอาสา "เราทำความดี เพื่อชาติ ศาสน์ กษัตริย์"
วันจันทร์ที่ 9 พฤศจิกายน 2563
กิจกรรมโครงการจิตอาสา "เราทําความดี เพื่อชาติ ศาสน์ กษัตริย์"
กิจกรรมทําความสะอาด ปรับปรุงภูมิทัศน์ และช่วยเหลือประชาชน ในพื้นที่ วัดพระเชตุพนวิมลมังคลารามราชวรมหาวิหาร และชุมชนท่าเตียน
รัฐบาลไทย-ข่าวทำเนียบรัฐบาล-โครงการพัฒนาเนินทรายงาม ให้เป็นแหล่งท่องเที่ยวเชิงนิเวศ
วันจันทร์ที่ 9 พฤศจิกายน 2563
โครงการพัฒนาเนินทรายงาม ให้เป็นแหล่งท่องเที่ยวเชิงนิเวศ
วันศุกร์ที่ 6 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบกลาง โครงการพัฒนาเนินทรายงาม วงเงิน 19 ล้านบาท เพื่อพัฒนาแหล่งท่องเที่ยวเนินทรายงาม อําเภอปะทิว จังหวัดชุมพร ให้เป็นแหล่งท่องเที่ยวเชิงนิเวศต้นแบบ รองรับการท่องเที่ยววิถีใหม่ ตามเส้นทางท่องเที่ยวชายฝั่งทะเลระดับสากลอย่างยั่งยืน หรือ Scenic Route ช่วยส่งเสริมและสร้างศักยภาพการท่องเที่ยวในเขตพัฒนาการท่องเที่ยวฝั่งทะเลตะวันออก ที่เรียกว่า Thailand Riviera โดยจะจ้างที่ปรึกษาสํารวจและรวบรวมข้อมูล เพื่อจัดทําแผนพัฒนาแหล่งท่องเที่ยวเนินทรายงาม ก่อสร้างและพัฒนาสิ่งอํานวยความสะดวกขั้นพื้นฐาน จัดอบรมบุคลากร และจัดกิจกรรมเพื่อประชาสัมพันธ์แหล่งท่องเที่ยวและเส้นทางท่องเที่ยวที่มีเอกลักษณ์ให้เป็นที่รู้จักมากยิ่งขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“พุทธิพงษ์” เป็นประธานเอ็มโอยู “ทีโอที-อีอีซี” ดัน 5G เจาะภาคอุตสาหกรรม
วันจันทร์ที่ 9 พฤศจิกายน 2563
“พุทธิพงษ์” เป็นประธานเอ็มโอยู “ทีโอที-อีอีซี” ดัน 5G เจาะภาคอุตสาหกรรม
“พุทธิพงษ์” เป็นประธานเอ็มโอยู “ทีโอที-อีอีซี” ดัน 5G เจาะภาคอุตสาหกรรม
เมื่อวันที่ 9 พฤศจิกายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานพิธีลงนามบันทึกข้อตกลงความร่วมมือ (MOU) การให้บริการโครงสร้างพื้นฐานด้านโทรคมนาคมเพื่อรองรับระบบสื่อสารต่างๆ และเทคโนโลยี 5G ในเขตพัฒนาพิเศษภาคตะวันออก (อีอีซี) เสริมความเข้มแข็งการลงทุน ยกระดับภาคธุรกิจและความเป็นอยู่ประชาชนอย่างยั่งยืน โดยเป็นความร่วมมือระหว่าง สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) โดยนายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก และบริษัท ทีโอที จํากัด (มหาชน) โดยนายมรกต เธียรมนตรี รักษาการกรรมการผู้จัดการใหญ่ บริษัท ทีโอที จํากัด (มหาชน) มีผู้แทนจากหน่วยงานภาครัฐและเอกชนที่เกี่ยวข้องร่วมเป็นสักขีพยาน ณ ห้องประชุม บริษัท ทีโอที จํากัด (มหาชน) แจ้งวัฒนะ
สําหรับความร่วมมือครั้งนี้ ถือเป็นก้าวสําคัญในการพัฒนาการใช้โครงสร้างพื้นฐานระบบโทรคมนาคมและดิจิทัล เพื่อรองรับการสื่อสารข้อมูลความเร็วสูงด้วยเทคโนโลยี 5G ที่จะช่วยกลุ่มอุตสาหกรรมลดต้นทุน เพิ่มประสิทธิภาพการผลิตและเพิ่มขีดความสามารถ การแข่งขันของประเทศ เพื่อดึงดูดนักลงทุนผู้ประกอบการทั่วโลกให้สนใจเข้าร่วมลงทุนในพื้นที่อีอีซี โดย สกพอ.ร่วมกับทีโอที เตรียมความพร้อมให้บริการระบบ 5G เต็มรูปแบบแก่ภาคอุตสาหกรรมและร่วมกับผู้ประกอบการภาคเอกชนรายอื่น ๆ ในลักษณะการใช้งานโครงสร้างพื้นฐานโทรคมนาคมร่วมกัน (Infrastructure Sharing) เพื่อลดการลงทุนซ้ําซ้อนระหว่างภาครัฐกับเอกชนใช้ทรัพย์สินของรัฐให้เกิดประโยชน์สูงสุด และไม่เป็นการผูกขาดทางธุรกิจ
โดยการดําเนินงานในระยะแรก จะมุ่งด้านพัฒนาธุรกิจอุตสาหกรรมบริเวณเขตนิคมอุตสาหกรรมมาบตาพุด ด้านพัฒนาชุมชนโครงการ เมืองอัจฉริยะบ้านฉาง ในพื้นที่เทศบาลตําบลบ้านฉาง จังหวัดระยอง ทั้งนี้ ทีโอที มีเป้าหมายดําเนินการให้แล้วเสร็จใน 3 เดือน และในระยะต่อไปจะเดินหน้าการทําโครงสร้างพื้นฐานด้านโทรคมนาคม เพื่อรองรับระบบสื่อสารรวมถึงเทคโนโลยี 5Gจะดําเนินการคู่ขนานไปกับโครงสร้างพื้นฐานอื่นๆ ในพื้นที่อีอีซี
******************
รัฐบาลไทย-ข่าวทำเนียบรัฐบาล-รัฐบาลกำชับทุกหน่วยบูรณาการรับมือฝุ่น PM 2.5 ช่วงเปลี่ยนผ่านฤดู
วันจันทร์ที่ 9 พฤศจิกายน 2563
รัฐบาลกําชับทุกหน่วยบูรณาการรับมือฝุ่น PM 2.5 ช่วงเปลี่ยนผ่านฤดู
โฆษกประจําสํานักนายกรัฐมนตรี เผยรัฐบาลกําชับทุกหน่วยบูรณาการรับมือฝุ่น PM 2.5 ช่วงเปลี่ยนผ่านฤดู
วันนี้ (9 พฤศจิกายน 2563) นายอนุชา บูรพชัยศรี โฆษกประจําสํานักนายกรัฐมนตรี เผยว่า เพื่อเตรียมพร้อมในการรับมือปัญหาฝุ่นละออง PM 2.5 ซึ่งมักจะมีความรุนแรงในช่วงการเปลี่ยนฤดู ซึ่งสาเหตุที่มาของฝุ่น PM 2.5 ในแต่ละพื้นที่มีความแตกต่างกัน เช่น การเผาพื้นป่า การเผาวัสดุทางการเกษตร ขณะที่พื้นที่ในกรุงเทพมหานครและปริมณฑล สาเหตุหลักมาจากการรถยนต์ดีเซลและการจราจร อุตสาหกรรม และการเผาในที่โล่ง บางขณะสภาพอากาศที่ไม่เอื้อต่อการกระจายตัวของฝุ่นละออง ดังนั้น แนวทางการแก้ไขปัญหาฝุ่นละอองในภาพรวมของประเทศ จําเป็นต้องบูรณาการทุกภาคส่วน เพื่อดําเนินงานร่วมกัน ดังนี้
1. เพิ่มประสิทธิภาพในการบริหารจัดการเชิงพื้นที่ โดยทุกหน่วยงานที่เกี่ยวข้องต้องติดตามเฝ้าระวังสถานการณ์ ประสานข้อมูลกับกรมควบคุมมลพิษ และ Gistda จัดทําแผนเผชิญเหตุ ทั้งก่อน ระหว่าง และหลัง เกิดเหตุ ตามกลไกพระราชบัญญัติการป้องกันและบรรเทาสาธารณภัย 2550 บังคับใช้กฎหมาย และเพิ่มความเข้มข้นในการแก้ไขปัญหาตามแผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” กําหนดสถานที่พักชั่วคราว หรือ Safety Zone แจ้งเตือนแนะนําข้อปฏิบัติตนแก่ประชาชน โดยเฉพาะกลุ่มเสี่ยง เด็กเล็ก ผู้สูงอายุและผู้มีโรคประจําตัว ให้หลีกเลี่ยงกิจกรรมกลางแจ้ง และสวมใส่หน้ากากอนามัย
2.ป้องกันและลดการเกิดมลพิษที่ต้นทาง เข้มงวดตรวจจับรถควันดํา เร่งระบายการจราจรไม่ให้ติดขัด ส่งเสริมการใช้ระบบขนส่งสาธารณะ ตรวจสภาพ/บํารุงรักษายานพาหนะขนส่งสาธารณะ ทําความสะอาดพื้นผิวถนน รวมทั้งควบคุมการเผาในที่โล่ง/พื้นที่เกษตรอย่างเคร่งครัด ตรวจสอบและควบคุมการปล่อยมลพิษจากโรงงาน ป้องกันและลดปริมาณฝุ่นละอองจากการก่อสร้าง เป็นต้น
3.เพิ่มประสิทธิภาพการบริหารจัดการมลพิษ ให้องค์กรปกครองส่วนท้องถิ่นเฝ้าระวัง ติดตาม ตรวจสอบคุณภาพอากาศ ขยายเครือข่ายแจ้งเตือน จัดระเบียบการเผาตามลักษณะพื้นที่ให้สอดคล้องกับหลักวิชาการ ส่งเสริมการมีส่วนร่วมและปรับพฤติกรรมประชาชน ในการลดการเผาในที่โล่ง พื้นที่การเกษตร และการเผาขยะในชุมชนหรือเมือง
นอกจากนี้ ในการประชุมคณะกรรมการสิ่งแวดล้อมแห่งชาติที่ผ่านมา พลเอกประวิตร วงศ์สุวรรณ รองนายกรัฐมนตรียังเห็นชอบการทบทวนแผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” เพื่อยกระดับความเข้มงวดของมาตรการตามข้อสั่งการของนายกรัฐมนตรี โดยเพิ่มเติมแผนเฉพาะกิจ เพื่อแก้ไขปัญหาในช่วงวิกฤต โดยย้ําให้ทุกหน่วยงานบูรณาการการทํางานตามหน้าที่อย่างเข้มข้น เร่งการสื่อสารเพื่อสร้างการรับรู้ให้กับประชาชน ควบคุมการบริหารจัดการเชื้อเพลิงในพื้นที่ป่า และการเกษตรด้วย
โฆษกประจําสํานักนายกรัฐมนตรี ยืนยันว่า การแก้ไขปัญาฝุ่นและ PM 2.5 เป็นหนึ่งในวาระสําคัญของรัฐบาลที่มีการดําเนินงานอย่างต่อเนื่อง เพราะเป็นปัญหาที่กระทบต่อสุขภาพและการดํารงชีวิตของพี่น้องประชาชนด้วย
--------------------------
สํานักโฆษก
รัฐบาลไทย-ข่าวทำเนียบรัฐบาล-ประธานสมาคมธนาคารไทยแนะทางรอดภายใต้ Perfect Storm
วันจันทร์ที่ 9 พฤศจิกายน 2563
ประธานสมาคมธนาคารไทยแนะทางรอดภายใต้ Perfect Storm
มุมมองทิศทางเศรษฐกิจช่วง 1-2 ปีข้างหน้า มีความท้าทายจากเรื่องผลกระทบของโควิด-19 และการปรับตัวให้อยู่รอดในยุค Disruption เศรษฐกิจจึงอยู่ภายใต้ “พายุใหญ่แห่งยุค” หรือ Perfect Storm ที่มีความรุนแรงและความไม่แน่นอน ซึ่งเป็นปรากฏการณ์ที่เกิดขึ้นทั่วโลก
นายผยง ศรีวณิช ประธานสมาคมธนาคารไทย เปิดเผยถึง มุมมองทิศทางเศรษฐกิจในช่วง 1-2 ปีข้างหน้า มีความท้าทายทั้งจากเรื่องผลกระทบของโควิด-19 และการปรับตัวให้อยู่รอดในยุค Disruption เศรษฐกิจจึงอยู่ภายใต้ “พายุใหญ่แห่งยุค” หรือ Perfect Storm ที่มีความรุนแรงและความไม่แน่นอน ซึ่งเป็นปรากฏการณ์ที่เกิดขึ้นทั่วโลก แต่สําหรับประเทศไทยอาจจะเจอกับความท้าทายมากกว่าหลายๆ ประเทศ เนื่องจากโครงสร้างเศรษฐกิจไม่เอื้ออํานวย อาทิ พึ่งพารายได้จากการท่องเที่ยวในระดับสูง ปัญหาหนี้ครัวเรือน และการเข้าสู่สังคมสูงอายุ
พายุใหญ่แต่ละครั้งจะทิ้งมรดกแห่งการเปลี่ยนแปลงไว้ ในคราวนี้มองว่ามี 3 ประเด็นสําคัญ ที่อาจกล่าวได้ว่าเป็น New Paradigm ที่เกิดขึ้น
ประเด็นแรก คือ การฟื้นตัวจะเป็นแบบ K-Shaped Recovery จะไม่ได้เป็นการกลับไปอยู่ที่จุดเดิม หรือ status quo โดย K-Shaped Recovery หมายถึงทิศทางการฟื้นตัวที่แตกต่างกันอย่างชัดเจนระหว่างกลุ่มแรกที่สามารถกลับสู่จุดเดิมได้เร็ว และกลุ่มที่สองที่กลับมาได้ช้าหรือกลับมาไม่ได้ โดยในระยะสั้นเห็นได้ชัดว่าหลายกิจกรรมยังโดนจํากัดโดยมาตรการป้องกันการแพร่ระบาดทําให้ฟื้นตัวได้ยากและยังไม่รู้จุดสิ้นสุดของมาตรการ นอกจากนี้ พฤติกรรมผู้บริโภคเปลี่ยนไปเกิดเป็น New Normal ซึ่งธุรกิจที่เก็บเกี่ยวโอกาสได้ เช่น ธุรกิจ platform จะเติบโตได้ดี ขณะที่มีธุรกิจอีกจํานวนมากที่ปรับตัวไม่ทัน
ประเด็นที่สอง คือ แนวคิดทางนโยบายที่เปลี่ยนไปจากเดิม ธนาคารกลางและ Think Tank อย่าง IMF ออกมาบอกว่าสามารถใช้เงินกระตุ้นเศรษฐกิจได้โดยที่ความเสี่ยงที่จะทําให้เกิดปัญหาเงินเฟ้อและปัญหาหนี้สาธารณะตามมามีค่อนข้างน้อย และไม่ต้องรีบถอนนโยบายเหมือนในอดีต สหรัฐฯ และยุโรปจึงมีแนวโน้มจะมีการใช้ทั้งนโยบายการเงินและนโยบายการคลังที่เข้มข้นในการกระตุ้นเศรษฐกิจ ในเบื้องต้นแนวคิดใหม่นี้ อาจทําให้ตลาดการเงินคลายความกังวลในเรื่องหนี้สาธารณะ และลดโอกาสเกิดปัญหาหนี้ซ้อนปัญหาสาธารณสุขโดยไม่จําเป็น แต่ก็แลกมาด้วยการสั่งสมความเปราะบางในระยะยาวที่มากกว่าเดิม
ประเด็นที่สาม คือ การจัดใหม่ของระบบทุนนิยม โดยโลกเสี่ยงที่จะแบ่งขั้ว หรือ Deglobalize ความขัดแย้งระหว่างสหรัฐฯ กับจีนจะยังดําเนินต่อไป ขณะที่ระบบทุนนิยมจะโดนเรียกร้องให้ปรับตัวในหลายมิติ อาทิ การใช้ทรัพยากรอย่างยั่งยืนและเป็นมิตรต่อระบบนิเวศมากขึ้น รวมทั้งการให้ความสําคัญกับความเท่าเทียมและความเป็นธรรมในเชิงสังคมและเศรษฐกิจ เพราะนี่เป็นจุดอ่อนที่สําคัญของระบบทุนนิยมเดิม โดยเฉพาะการที่ Digital Disruption มักทําให้เกิด Winner และ Loser ในลักษณะ Winner takes all และนําไปสู่ความเหลื่อมล้ําและช่องว่างทางสังคมที่ขยายกว้างขึ้น
นายผยง ศรีวณิช กล่าวในตอนท้ายว่า โลกข้างหน้าที่จะเกิดขึ้น ยังไม่มีใครบอกได้ว่า New paradigm ทั้งสามจะนําไปสู่รูปแบบการทําธุรกิจอย่างไร มีสูตรสําเร็จหรือไม่ ด้วยเหตุนี้ ธุรกิจต้องเดินไปข้างหน้าอย่างยืดหยุ่น และต้องกล้าทําในสิ่งใหม่ๆ โดยยึดหลักที่ว่า การลองผิดลองถูกนั้นจะช่วยให้มีพัฒนาการอย่างต่อเนื่อง และเพิ่มโอกาสในการหา The right solution ภายใต้ต้นทุนของการผิดพลาดที่ต่ํา เปรียบได้กับการใช้ Speed boat เพื่อความคล่องตัว และก้าวข้ามข้อจํากัดต่างๆ ของการเปลี่ยนแปลง
รัฐบาลไทย-ข่าวทำเนียบรัฐบาล-ปลัดเกษตรฯ ฟันธงมาตรการรักษาเสถียรภาพราคายางพารา
วันจันทร์ที่ 9 พฤศจิกายน 2563
ปลัดเกษตรฯ ฟันธงมาตรการรักษาเสถียรภาพราคายางพารา
ปลัดเกษตรฯ ฟันธงมาตรการรักษาเสถียรภาพราคายางพารา หวังบรรเทาปัญหาทั้งระบบอย่างเป็นรูปธรรม
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการหารือแนวทางเฝ้าระวังสถานการณ์ยางพารา และมาตรการรักษาเสถียรภาพราคายางพาราทั้งระบบ ตามข้อสั่งการของรัฐมนตรีว่าการกระทรวงเกษตรและสหกรณ์ ร่วมกับหน่วยงานที่เกี่ยวข้องประกอบด้วย กรมวิชาการเกษตร การยางแห่งประเทศไทย กระทรวงเกษตรกรและสหกรณ์ กรมการค้าภายใน สํานักงานคณะกรรมการการแข่งขันทางการค้า กระทรวงพาณิชย์ ณ ห้องประชุมกระทรวงเกษตรและสหกรณ์ ห้อง 123
จากสถานการณ์ยางพาราที่ผันผวนในช่วงสัปดาห์ก่อนหน้านี้ ซึ่งมีปัจจัยจากหลายสาเหตุ อาทิ ผู้ประกอบการเก็งกําไรในช่วงสถานการณ์ผันผวน นักลงทุนเทขายในตลาดล่วงหน้าต่างประเทศเพื่อทํากําไร และปริมาณสต๊อกยางเซี่ยงไฮ้ปรับตัวสูงขึ้น ณ วันที่ 6 พฤศจิกายน 2563 อยู่ที่ 253,537 ตัน เพิ่มขึ้น 5,627 ตัน จากสัปดาห์ก่อนเนื่องจากมีการซื้อเข้าสูงในช่วงก่อนหน้า และปัจจัยอื่น ๆ ได้แก่ การขาดแรงงานจากสถานการณ์โควิด-19 ที่หลายประเทศประกาศล็อกดาวน์ มาตรการต่าง ๆ จากภาครัฐ รวมทั้งสถานการณ์โรคใบร่วง และสภาพอากาศที่แปรปรวน ฝนตก พายุเข้า นอกจากนี้ยังมีปัจจัยเสริมอื่น ๆ อีก เช่น ราคาน้ํามันดิบ และค่าเงินบาทแข็งค่าขึ้นจากช่วงก่อนหน้าเมื่อเทียบกับดอลลาร์สหรัฐ ซึ่งทั้งหมดล้วนส่งผลให้ปริมาณยางพาราที่ออกสู่ตลาดลดลง เป็นปัจจัยทําให้ราคายางพาราผันผวนนั่นเอง
จากการหารือทุกหน่วยงานที่เกี่ยวข้อง มติที่ประชุมเห็นชอบให้นํามาตรการทางกฎหมายเพื่อมาบังคับใช้อย่างเป็นรูปธรรม ได้แก่ พ.ร.บ.ว่าด้วยและสินค้าและบริการ พ.ศ. 2542 พ.ร.บ. ควบคุมยาง พ.ศ. 2542 และ พ.ร.บ.การแข่งขันทางการค้าพ.ศ. 2560 โดยกําหนดให้จุดรับซื้อยางต้องติดป้ายแสดงราคารับซื้อยางพาราที่ชัดเจน เพื่อประกอบการตัดสินใจขายยางของเกษตรกร หากพบว่าผู้ประกอบกิจการยางหรือผู้รับซื้อยางมีพฤติกรรมที่ส่อให้เห็นว่าร่วมกันกําหนดราคาหรือเงื่อนไข กฎเกณฑ์ จะมีความผิดตาม พ.ร.บ. แข่งขันทางการค้า พ.ศ. 2560 อีกทั้ง ระบุให้ผู้ค้ายางทุกรายจะต้องมีใบอนุญาตค้ายาง และต้องรายงานบัญชีการซื้อขายยาง ตาม พ.ร.บ. ควบคุมยาง พ.ศ. 2542 ซึ่งกรมวิชาการเกษตรและการยางแห่งประเทศไทย จะร่วมมือกันในการออกตรวจใบอนุญาตค้ายางแบบปูพรมทุกพื้นที่อย่างเข้มงวด นอกจากนี้ กยท. ยังมีโครงการคู่ขนานเพื่อรักษาเสถียรภาพราคายางควบคู่กับมาตรการทางกฎหมายดังกล่าว เช่น โครงการชะลอการขายยางของสถาบันเกษตรกร การเพิ่มจุดรับซื้อและรวบรวมน้ํายางสด โครงการประกันรายได้เกษตรกรชาวสวนยาง ระยะที่ 2
ทั้งนี้ รัฐมนตรีว่าการกระทรวงเกษตรและสหกรณ์ ได้สั่งการให้ตั้งคณะติดตามสถานการณ์ราคายางพาราผันผวน โดยมอบให้ปลัด กษ. เป็นประธานคณะกรรมการ และจะเชิญผู้ประกอบกิจการมาเพื่อขอความร่วมมือในการดําเนินการแก้ไขปัญหาราคายางอย่างเร่งด่วน ทั้งนี้ รัฐมนตรีว่าการกระทรวงเกษตรและสหกรณ์ ได้สั่งการให้ตั้งคณะติดตามสถานการณ์ราคายางพาราผันผวน โดยมอบให้ปลัด กษ. เป็นประธานคณะกรรมการ และจะเชิญผู้ประกอบกิจการมาเพื่อขอความร่วมมือในการดําเนินการแก้ไขปัญหาราคายางอย่างเร่งด่วน
รัฐบาลไทย-ข่าวทำเนียบรัฐบาล-นายกรัฐมนตรีแสดงความยินดีต่อนาย Joe Biden ว่าที่ประธานาธิบดีสหรัฐอเมริกาคนใหม่ มอบกระทรวงการต่างประเทศเตรียมหารือกับรัฐบาลชุดใหม่ของสหรัฐอเมริกา
วันจันทร์ที่ 9 พฤศจิกายน 2563
นายกรัฐมนตรีแสดงความยินดีต่อนาย Joe Biden ว่าที่ประธานาธิบดีสหรัฐอเมริกาคนใหม่ มอบกระทรวงการต่างประเทศเตรียมหารือกับรัฐบาลชุดใหม่ของสหรัฐอเมริกา
นายกรัฐมนตรีแสดงความยินดีต่อนาย Joe Biden ว่าที่ประธานาธิบดีสหรัฐอเมริกาคนใหม่ มอบกระทรวงการต่างประเทศเตรียมหารือกับรัฐบาลชุดใหม่ของสหรัฐอเมริกา
วันนี้ (9 พ.ย. 63) เวลา 11.30 น. ณ บริเวณทางเชื่อมตึกภักดีบดินทร์กับตึกไทยคู่ฟ้า ทําเนียบรัฐบาล ภายหลังการประชุมคณะกรรมการยุทธศาสตร์ชาติ ครั้งที่ 3/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ถึงการประชุมของคณะกรรมการยุทธศาสตร์ชาติว่า ที่ประชุมหารือครอบคลุมถึงการปฏิรูป การปรับแผนแม่บทระยะสั้นเพื่อให้ตอบสนองกับสถานการณ์การแพร่ระบาดของโควิด-19 รวมถึงโครงการต่าง ๆ ที่มีการเสนอกันเข้ามาทั้งในลักษณะ บนลงล่าง(Top Down) หรือล่างขึ้นบน (Bottom Up) ว่าจะมีการจัดสรรงบประมาณกันอย่างไร โดยรัฐบาลต้องดูแลให้เกิดความเท่าเทียม โดยเฉพาะในส่วนของโครงสร้างพื้นฐาน สนับสนุนกิจกรรมในพื้นที่ ให้ประชาชนมีส่วนร่วมในการคัดกรองโครงการต่าง ๆ จากงบประมาณ รายจ่ายประจําปี รายจ่ายในสัดส่วนอื่นของหลายกระทรวงด้วยกัน ซึ่งในแต่ละจังหวัดมีคณะกรรมการประจําจังหวัด ประกอบไปด้วยผู้ว่าราชการจังหวัดและหลายภาคส่วน ต้องนํามาบรูณาการเพื่อให้สอดคล้องกับความต้องการในพื้นที่ ให้แต่ละโครงการมีความโปร่งใส ไม่ให้เกิดความซ้ําซ้อน ทั้งนี้ ประชาชนสามารถตรวจสอบโครงการต่าง ๆ ของรัฐบาลได้ทางระบบเว็บไซต์ เพราะโครงการต่าง ๆ มีทั้งคนเห็นด้วยและไม่เห็นด้วย แต่จะสามารถดําเนินการก็ได้ขึ้นอยู่กับมติของเสียงส่วนใหญ่ของคนในพื้นที่
นายกรัฐมนตรียังเผยว่าได้แสดงความยินดีต่อนาย Joe Biden ว่าที่ประธานาธิบดีสหรัฐอเมริกาคนใหม่ เชื่อว่าจะมรความสัมพันธ์จะแน่นแฟ้นมากยิ่งขึ้น เนื่องจากประเทศไทยและสหรัฐอเมริกาได้มีความสัมพันธ์ยาวนานต่อเนื่องเกือบ 200 ปี จึงได้มอบหมายให้กระทรวงการต่างประเทศเตรียมการหารือกับรัฐบาลชุดใหม่ของสหรัฐอเมริกาในหลายเรื่องด้วยกัน เพื่อเป็นการสืบสานความสัมพันธ์ที่ดี รวมถึงต้องเตรียมความพร้อมของประเทศไทยไว้ ต้องมีการปรับตัวเพื่อสร้างสมดุล ทั้งในภูมิภาคอาเซียนด้วย
สําหรับการแก้ไขปัญหา สร้างความปรองดอง นายกรัฐมนตรีเชื่อว่าทุกปัญหามีทางออก หากทุกคนมีความจริงใจ ช่วยกันคิดช่วยกันทํา การแก้ไขกฎหมายนั้นต้องเป็นไปตามขั้นตอน กลไก เพราะทุกประเทศก็มีประชาธิปไตยมีกฎหมายเป็นหลัก เพื่อไม่ให้เกิดผลกระทบซึ่งกันและกัน เพราะฉะนั้นต้องดําเนินการด้วยความถูกต้อง ตามกติกาของบ้านเมือง ที่สําคัญคือคนส่วนใหญ่ในประเทศต้องรับได้ อย่างไรก็ตาม นายกรัฐมนตรีสนับสนุนทุกทางที่จะเป็นการหาทางออกของประเทศ พร้อมเชื่อว่าการร่วมพูดคุยกันเป็นทางออกที่ดีที่สุดของทุกปัญหาเสมอไป ให้ประเทศสามารถไทยสามารถเดินหน้าต่อไปได้ รวมถึงนายกรัฐมนตรีเองก็เดินหน้าแก้ไขปัญหาเศรษฐกิจร่วมกับฝ่ายเศรษฐกิจ กระทรวงต่าง ๆ และคณะรัฐมนตรีด้วย เช่นเดียวกับหลายประเทศที่ได้รับผลกระทบจากแพร่ระบาดของโควิด-19 แม้ว่าตอนนี้ประเทศไทยจะยังไม่มีนักท่องเที่ยวจากต่างชาติ แต่ก็ได้มีการพูดคุยหารือกับผู้นําประเทศต่าง ๆ ผ่านการประชุมทางไกล ซึ่งในวันที่ 14 – 16 พ.ย. นี้จะมีการเข้าร่วมการประชุมสุดยอดอาเซียน ครั้งที่ 37 โดยปีนี้มีประเทศเวียดนามเป็นประธานในการประชุม จะมีการพูดคุยในหลายเรื่องด้วยกัน โดยเฉพาะเรื่องความตกลงหุ้นส่วนทางเศรษฐกิจระดับภูมิภาค (RCEP) ที่คาดว่าจะสําเร็จในปีนี้
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ และการยางแห่งประเทศไทย ย้ำมาตรการประกันราคายางพาราเพื่อช่วยชาวสวนยาง
วันจันทร์ที่ 9 พฤศจิกายน 2563
กระทรวงเกษตรและสหกรณ์ และการยางแห่งประเทศไทย ย้ํามาตรการประกันราคายางพาราเพื่อช่วยชาวสวนยาง
กระทรวงเกษตรและสหกรณ์ และการยางแห่งประเทศไทย ย้ํามาตรการประกันราคายางพาราเพื่อช่วยชาวสวนยาง
วันเสาร์ที่ 7 พฤศจิกายน พ.ศ. 2563 นายสรวิศ ธานีโต โฆษกกระทรวงเกษตรและสหกรณ์ชี้แจงกรณีสถานการณ์ราคายางพารา ณ ปัจจุบัน โดยนายณกรณ์ ตรรกวิรพัท ผู้ว่าการการยางแห่งประเทศไทย ชี้แจงสถานการณ์ราคายางพาราในขณะนี้ว่า ตั้งแต่ช่วงกลางเดือนกันยายนถึงปลายตุลาคมที่ผ่านมา ราคายางขยับสูงขึ้นอย่างรวดเร็ว จาก 54 บาท/กก. เป็น 82 บาท/กก. เพิ่มขึ้นประมาณ 28 บาท/กก. ปัจจัยมาจากในช่วงดังกล่าวผู้ซื้อในประเทศเร่งซื้อยางเพื่อส่งมอบตามสัญญา ซึ่งความต้องการใช้ยางในประเทศสูง ขณะที่ผลผลิตออกสู่ตลาดน้อย เนื่องจากประเทศผู้ผลิตยางธรรมชาติต่างได้ผลกระทบจากพายุโซเดล และ โมลาเบ แต่หลังจาก 28 ต.ค เป็นต้นมา ราคายางเริ่มปรับตัวลง เป็นผลจากนักลงทุนต่างประเทศเกิดการเทขายเพื่อเกร็งกําไรในตลาดล่วงหน้า อีกทั้งการแพร่ระบาดไวรัสโคโรน่า 2019 (COVID -19) ระลอกใหม่ หลายประเทศประกาศ ล็อกดาวน์อีกครั้ง ส่งผลต่อการส่งออกยาง รวมถึงผลผลิตเริ่มออกสู่ตลาดมากขึ้น เหล่านี้จึงเป็นผลให้ราคายางมีการย่อตัวลง ล่าสุดเมื่อวันศุกร์ที่ 6 พ.ย. 63 ราคายางแผ่นรมควันชั้น 3 ปิดตลาดราคาเฉลี่ยที่ 61.48 บาท/กก. ซึ่งถือว่าอยู่ในช่วงทรงตัวของราคา อย่างไรก็ตามในส่วนนี้รัฐบาลได้สั่งการให้ กระทรวงเกษตรและสหกรณ์ ร่วมกับกระทรวงพาณิชย์เข้าดูแล ติดตามเรื่องนี้อย่างใกล้ชิด
โครงการประกันรายได้เกษตรกรชาวสวนยาง เป็นมาตรการหนึ่งของรัฐบาลที่เน้นช่วยเหลือเกษตรกรชาวสวนยางโดยการประกันความเสี่ยงเรื่องรายได้ ซึ่งราคาประกันที่โครงการกําหนดไว้ คือ ยางแผ่นดิบคุณภาพดี ราคา 60 บาท/กก. น้ํายางสดราคา 57 บาท/กก. และยางก้อนถ้วย (DRC 50%) ราคา 23 บาท/กก. ทั้งนี้ เกษตรกรชาวสวนยางต้องขึ้นทะเบียนกับ กยท. ก่อน 15 พฤษภาคม 63 มีสวนยางเปิดกรีดแล้ว อายุยาง 7 ปีขึ้นไป รายละไม่เกิน 25 ไร่ โดยจะได้รับเงินประกันรายได้นอกเหนือจากการขายยาง ตั้งแต่ ตุลาคม 63 – มีนาคม 64
อย่างไรก็ตาม กยท. เป็นหน่วยงานสังกัดกระทรวงเกษตรและสหกรณ์ ในนามรัฐบาลมีบทบาทหน้าที่ดูแลยางพาราทั้งระบบ ครอบคุมทั้ง เกษตรกรชาวสวนยาง สถาบันเกษตรกรชาวสวนยาง และผู้ประกอบกิจการยาง ซึ่งที่ผ่านมาได้รับผลจากการแพร่ระบาดของไวรัสโคโรน่า 2019 (COVID -19) โดยทุกหน่วยต่างมีความสัมพันธ์และเชื่อมโยงกัน รัฐบาลจะต้องเข้าไปดูแลและแก้ไขปัญหายางพาราทั้งระบบตั้งแต่ต้นทางถึงปลายทางอย่างแน่นอน
......................
รัฐบาลไทย-ข่าวทำเนียบรัฐบาล-คลังย้ำคุณสมบัติผู้ลงทะเบียนโครงการคนละครึ่ง ในวันที่ 11 พฤศจิกายน 2563 (11/11)
วันจันทร์ที่ 9 พฤศจิกายน 2563
คลังย้ําคุณสมบัติผู้ลงทะเบียนโครงการคนละครึ่ง ในวันที่ 11 พฤศจิกายน 2563 (11/11)
โครงการคนละครึ่งจะเปิดให้ประชาชนลงทะเบียนเข้าร่วมโครงการอีกครั้งในวันที่ 11 พฤศจิกายน 2563 (11/11) ระหว่างเวลา 06.00 น. – 23.00 น. ผ่านเว็บไซต์ www.คนละครึ่ง.com จนกว่าจะครบจํานวน
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า โครงการคนละครึ่งจะเปิดให้ประชาชนลงทะเบียนเข้าร่วมโครงการอีกครั้งในวันที่ 11 พฤศจิกายน 2563 (11/11) ระหว่างเวลา 06.00 น. – 23.00 น. ผ่านเว็บไซต์ www.คนละครึ่ง.com จนกว่าจะครบจํานวน ทั้งนี้ ขอย้ําว่า ผู้ที่สามารถลงทะเบียนได้จะต้องเป็นผู้ไม่เคยลงทะเบียนเข้าร่วมโครงการคนละครึ่งมาก่อน หรือเป็นผู้เคยลงทะเบียนแต่ไม่สําเร็จจึงถือเป็นผู้ที่ไม่เคยได้รับสิทธิเข้าร่วมโครงการ ซึ่ง ณ วันที่ 9 พฤศจิกายน 2563 มีสิทธิคงเหลือจากผู้ไม่ผ่านการตรวจสอบสิทธิและผู้ไม่เริ่มใช้สิทธิภายในกําหนด 14 วัน ที่จะนํามาเปิดให้ประชาชนลงทะเบียนเป็นจํานวน 2.3 ล้านสิทธิ
รองโฆษกกระทรวงการคลังยังได้กล่าวเพิ่มเติมถึงคุณสมบัติของผู้ที่สามารถลงทะเบียนเข้าร่วมโครงการว่า ต้องเป็นประชาชนสัญชาติไทยอายุ 18 ปีบริบูรณ์ขึ้นไปในวันลงทะเบียน มีบัตรประจําตัวประชาชน และไม่เป็นผู้มีบัตรสวัสดิการแห่งรัฐซึ่งได้รับสิทธิจากโครงการเพิ่มกําลังซื้อให้แก่ผู้มีบัตรสวัสดิการแห่งรัฐ โดยขอให้เตรียมลงทะเบียนเข้าร่วมโครงการคนละครึ่งในวันที่ 11/11 ก่อนจํานวนสิทธิจะหมดลงอีกครั้ง อย่างไรก็ดี ผู้ได้รับสิทธิและใช้สิทธิตามโครงการคนละครึ่งแล้ว จะไม่สามารถเข้าร่วมมาตรการช้อปดีมีคืนได้
สําหรับความคืบหน้าล่าสุด ณ วันที่ 9 พฤศจิกายน 2563 เวลา 12.00 น. มีร้านค้าลงทะเบียนเข้าร่วมโครงการแล้วกว่า 5.57 แสนร้านค้า และผู้ใช้สิทธิแล้วจํานวน 7,352,274 คน โดยมียอดการใช้จ่ายสะสม 10,155 ล้านบาท แบ่งเป็นเงินที่ประชาชนจ่าย 5,178 ล้านบาท และภาครัฐร่วมจ่ายอีก 4,977 ล้านบาท ยอดใช้จ่ายเฉลี่ย 214 บาทต่อครั้ง โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลําดับ
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-การประชุมคณะกรรมการจัดงาน Outlet ของขวัญเพื่อประชาชน “มหกรรมสินค้าราคาโรงงาน” ครั้งที่ 1/2564
วันจันทร์ที่ 9 พฤศจิกายน 2563
การประชุมคณะกรรมการจัดงาน Outlet ของขวัญเพื่อประชาชน “มหกรรมสินค้าราคาโรงงาน” ครั้งที่ 1/2564
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธานการประชุมคณะกรรมการจัดงาน Outlet ของขวัญเพื่อประชาชน “มหกรรมสินค้าราคาโรงงาน” ครั้งที่ 1/2564  ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (9 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงาน Outlet ของขวัญเพื่อประชาชน “มหกรรมสินค้าราคาโรงงาน” ครั้งที่ 1/2564 เพื่อช่วยเหลือสถานประกอบการและผู้ประกอบการให้สามารถจําหน่ายสินค้าได้ และประชาชนสามารถหาซื้อสินค้าที่จําเป็นในราคาโรงงาน สินค้าดี มีคุณภาพ และได้มาตรฐาน อันเป็นการช่วยเหลือไม่ให้ประชาชนรับภาระจากค่าครองชีพที่สูงขึ้น ซึ่งกําหนดจัดขึ้นระหว่างวันที่ 22 – 25 ธันวาคม 2563 บริเวณโดยรอบกระทรวงอุตสาหกรรม โดยมีนายสหวัฒน์ โสภา ผู้ช่วยปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล- ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๔/๒๕๖๓
วันจันทร์ที่ 9 พฤศจิกายน 2563
ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๔/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๔/๒๕๖๓
ในวันจันทร์ที่ ๙ พฤศจิกายน ๒๕๖๓ เวลา ๐๘.๓๐ น. ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงานคณะกรรมการป้องกันและปราบปรามยาเสพติด เขตดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๔/๒๕๖๓ ซึ่งเป็นการดําเนินการตามพระราชบัญญัติมาตรการในการปราบปรามผู้กระทําความผิดเกี่ยวกับยาเสพติด พ.ศ. ๒๕๓๕ โดยมี นายวิชัย ไชยมงคล เลขาธิการคณะกรรมการป้องกันและปราบปรามยาเสพติด ในฐานะเลขานุการคณะกรรมการตรวจสอบทรัพย์สิน พร้อมคณะกรรมการตรวจสอบทรัพย์สิน เข้าร่วมฯ
โดยที่ประชุมได้รับทราบผลการดําเนินงานตรวจสอบทรัพย์สิน​ รวมทั้งพิจารณาสํานวนคดีตรวจสอบทรัพย์สิน จํานวน ๕๑ คดี ทรัพย์สิน จํานวน ๑๕๘ รายการ รวมมูลค่าทรัพย์สิน ๔๑,๓๑๔,๒๘๑.๑๔ บาท โดยในปีงบประมาณ ๒๕๖๔ (๑ ตุลาคม - ๙ พฤศจิกายน ๒๕๖๓) คณะกรรมการตรวจสอบทรัพย์สิน ได้มีการประชุมไปแล้ว ๕ ครั้ง พิจารณาวินิจฉัยทั้งสิ้น จํานวน ๑๙๑ คดี ทรัพย์สิน จํานวน ๘๐๓ รายการ รวมมูลค่าทรัพย์สิน ๒๒๗,๓๗๗,๕๐๘.๓๓ บาท สําหรับการประชุมคณะกรรมการตรวจสอบทรัพย์สินเป็นกระบวนการบังคับใช้กฎหมาย​ ตามมาตรการริบทรัพย์สินในคดียาเสพติด​ เพื่อตัดโอกาสในการกลับมาเป็นผู้กระทําความผิดเกี่ยวกับยาเสพติดซ้ํา​ และไม่ให้ผู้กระทําความผิดเกี่ยวกับยาเสพติดได้รับประโยชน์ใดจากทรัพย์สินที่ได้มาจากการค้ายาเสพติด อันจะนํามาซึ่งความมั่นคงปลอดภัยของประชาชนและสังคมจากปัญหายาเสพติด
รัฐบาลไทย-ข่าวทำเนียบรัฐบาล-‘รัฐมนตรีสุชาติ’ลุยสมุทรสาคร รณรงค์แรงงานอิสระสมัครมาตรา 40 เข้าถึงหลักประกันทางสังคม
วันจันทร์ที่ 9 พฤศจิกายน 2563
‘รัฐมนตรีสุชาติ’ลุยสมุทรสาคร รณรงค์แรงงานอิสระสมัครมาตรา 40 เข้าถึงหลักประกันทางสังคม
‘สุชาติ ชมกลิ่น’ รัฐมนตรีว่าการกระทรวงแรงงาน เปิดโครงการเผยแพร่ประชาสัมพันธ์ประกันสังคมมาตรา 40@สมุทรสาคร รณรงค์และเชิญชวนให้แรงงานนอกระบบหรือแรงงานภาคอิสระได้รับหลักประกันที่มีความมั่นคงในชีวิต
เมื่อวันที่ 9 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีเปิดโครงการเผยแพร่ประชาสัมพันธ์ประกันสังคมมาตรา 40@สมุทรสาคร ณ ลานกิจกรรม เซ็นทรัล พลาซา มหาชัย ตําบลนาดี อําเภอเมืองสมุทรสาคร จังหวัดสมุทรสาคร โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นายสุเทพ อู่อ้น ประธานกรรมาธิการการแรงงาน สมาชิกสภาผู้แทนราษฎร นางสาวอนุสรี ทับสุวรรณ สมาชิกสภาผู้แทนราษฎรแบบบัญชีรายชื่อ นายทศพล กฤตวงศ์วิมาน เลขาธิการสํานักงานประกันสังคม และผู้บริหารระดับสูงกระทรวงแรงงาน เข้าร่วมในครั้งนี้ด้วย นายวีระศักดิ์ วิจิตร์แสงศรี ผู้ว่าราชการจังหวัดสมุทรสาคร กล่าวต้อนรับ โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี ได้ให้ความสําคัญกับการเสริมสร้างหลักประกันทางสังคมให้ครอบคลุมและเหมาะสมกับคนทุกช่วงวัย เพื่อรองรับการเปลี่ยนแปลงอย่างรวดเร็วไปสู่สังคมสูงวัย ในวันนี้ ผมจึงได้มาเปิดโครงการเผยแพร่ประชาสัมพันธ์ประกันสังคมมาตรา 40 ที่สมุทรสาคร ซึ่งกระทรวงแรงงาน โดยสํานักงานประกันสังคมจัดขึ้น เพื่อรณรงค์และเชิญชวนให้แรงงานนอกระบบหรือแรงงานภาคอิสระได้รับหลักประกันที่มีความมั่นคงในชีวิต
นายสุชาติ กล่าวต่อว่า กระทรวงแรงงานตระหนักดีว่า แรงงานภาคอิสระ เป็นกลุ่มกําลังแรงงานที่สําคัญส่วนหนึ่งในการขับเคลื่อนการพัฒนาประเทศ และหากกลุ่มแรงงานดังกล่าวมีความมั่นคงในชีวิตทําให้เกิดความมั่นใจในการทํางานและการดําเนินชีวิต ย่อมส่งผลทางบวกต่อระบบเศรษฐกิจและสร้างรายได้ให้กับประเทศก่อให้เกิดความเจริญรุ่งเรืองแก่ประเทศชาติโดยรวม ซึ่งในการดําเนินโครงการเผยแพร่ประชาสัมพันธ์ประกันสังคมมาตรา 40@สมุทรสาคร ภายใต้กิจกรรมต่างๆ เพื่อประชาสัมพันธ์เชิญชวนกลุ่มผู้ประกอบอาชีพอิสระ เครือข่ายผู้นําชุมชน พ่อค้า แม่ค้า นักเรียนนักศึกษา ประชาชนทั่วไป ที่มาร่วมโครงการให้สามารถรับรู้ และเผยแพร่สิทธิประโยชน์ประกันสังคมมาตรา 40 ที่ได้รับตามความคุ้มครองทั้ง 3 ทางเลือก ไม่ว่าจะเป็นกรณีทดแทนการขาดรายได้จากการเจ็บป่วย กรณีทุพพลภาพ กรณีเสียชีวิต กรณีชราภาพ และกรณีสงเคราะห์บุตร รวมทั้งเงื่อนไขของการเป็นผู้ประกันตนมาตรา 40 ให้สมาชิกกลุ่มอาชีพต่างๆ ได้รับทราบและนําไปเผยแพร่ให้กับประชาชนทั่วไป รวมทั้งให้แรงงานภาคอิสระตัดสินใจสมัครเพื่อเข้าถึงสิทธิประโยชน์จากระบบประกันสังคมมาตรา 40 เพิ่มมากขึ้น ตามนโยบายของรัฐบาล
รัฐบาลไทย-ข่าวทำเนียบรัฐบาล-เงินสะพัด! จุรินทร์ นำเปิด มหกรรมการเงินเชียงใหม่ "MONEY EXPO" มั่นใจ GDP ภาคเหนือและประเทศโตต่อเนื่อง
วันจันทร์ที่ 9 พฤศจิกายน 2563
เงินสะพัด! จุรินทร์ นําเปิด มหกรรมการเงินเชียงใหม่ "MONEY EXPO" มั่นใจ GDP ภาคเหนือและประเทศโตต่อเนื่อง
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานในพิธีเปิดมหกรรมการเงินเชียงใหม่ คร้ังที่ 15 MONEY EXPO CHIANGMAI 2020 ณ เวทีพิธีเปิดเชียงใหม่ฮอลล์ ศูนย์การค้าเซ็นทรัลพลาซ่า เชียงใหม่
โดยมี นายนิพนธ์ บุญญามณี รัฐมนตรีช่วยว่าการกระทรวงมหาดไทย นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ นายสันติ วิริยะรังสฤษฎ์ ประธานจัดงานมหกรรมการเงิน Money Expo ร่วมด้วย
นายจุรินทร์ กล่าวว่า สําหรับงานนี้วารสารการเงินธนาคารได้จัดขึ้นในวันนี้ ภายใต้แนวคิด “Wealth Being” เปิดโอกาสให้นักธุรกิจ SME และ Micro SME ของภาคเหนือ รวมทั้งเกษตรกรสามารถเข้าถึงแหล่งทุนที่มีประสิทธิภาพและมีความหลากหลาย สามารถเลือกเครื่องมือทางการเงินการลงทุนที่เหมาะสม เพื่อการลงทุนขยายกิจการและเพิ่มขีดความสามารถทางการแข่งขัน
"มั่นใจว่างานนี้จะส่งผลให้ GDP ของประเทศและภาคเหนือมีโอกาสเติบโตอย่างต่อเนื่อง ที่สําคัญงาน MONEY EXPO CHAINGMAI ครั้งนี้มีการให้ความรู้ทางการเงิน นวัตกรรมทางการเงิน การลงทุน ต่อผู้ที่สนใจและผู้เข้าร่วมงานส่งผลให้ผู้ประกอบธุรกิจสามารถวางแผนบริหารจัดการทางการเงินได้อย่างมีประสิทธิภาพถือว่าเป็นหัวใจสําคัญที่จะนําไปสู่ความสําเร็จของการประกอบธุรกิจต่อไป ขอชื่นชมวารสารการเงินธนาคาร และหน่วยงานที่เกี่ยวข้อง ที่ได้จัดงานมหกรรมการเงินนี้ขึ้น" นายจุรินทร์ กล่าว
รายงานจากผู้เข้าร่วมงาน ระบุว่า งานนี้สอดคล้องกับมาตรการกระตุ้นเศรษฐกิจของรัฐบาล ที่มุ่งกระตุ้นการบริโภคภายในประเทศ และกระจายรายได้ไปยังกลุ่มคนต่างๆ ทั่วประเทศ นอกจากนี้ ประชาชน นักลงทุน ยังสามารถเลือกเครื่องมือการเงินการลงทุนที่เหมาะสม และสอดคล้องกับความต้องการของตนเอง และมีโอกาสเรียนรู้และสัมผัสกับนวัตกรรมทางการเงินการลงทุนใหม่ๆ ที่ช่วยทําให้การดําเนินชีวิตง่ายและสะดวกขึ้น
ผู้สื่อข่าวรายงานว่า วารสาร การเงินธนาคาร ในเครือ บริษัท มีเดีย แอสโซซิเอ็ดเต็ด จํากัด ผู้จัดงาน มหกรรมการเงิน MONEY EXPO งานมหกรรมการเงินการลงทุนครบวงจรที่ยิ่งใหญ่ที่สุดในประเทศและในภูมิภาค ครั้งนี้เป็นโอกาสครบรอบ 20 ปี ทั้งนี้เพื่อเปิดโอกาสให้ประชาชนทุกระดับและธุรกิจ SMEs สามารถเข้าถึงบริการทางการเงินและการลงทุนได้อย่างเท่าเทียมกันทั่วประเทศ จากธนาคารของรัฐ ธนาคารพาณิชย์ บริษัทการเงิน (Non Bank) บริษัทประกันชีวิต บริษัทประกันวินาศภัย บริษัทหลักทรัพย์ บริษัทหลักทรัพย์ จัดการกองทุน โบรกเกอร์ผู้ค้าทอง บริษัทเช่าซื้อรถยนต์ และหน่วยงานของภาครัฐที่เกี่ยวข้องกับการเงินการลงทุน อาทิ ธนาคารแห่งประเทศไทย ตลาดหลักทรัพย์แห่งประเทศไทย รวมไปถึงรัฐวิสาหกิจและบริษัทจดทะเบียนใน ตลาดหลักทรัพย์ ฯลฯ
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เปิดโครงการ “การบริหารจัดการความเสี่ยงของสำนักงานปลัดกระทรวงยุติธรรม ประจำปีงบประมาณ พ.ศ. ๒๕๖๔”
วันจันทร์ที่ 9 พฤศจิกายน 2563
รองปลัดกระทรวงยุติธรรม เปิดโครงการ “การบริหารจัดการความเสี่ยงของสํานักงานปลัดกระทรวงยุติธรรม ประจําปีงบประมาณ พ.ศ. ๒๕๖๔”
นายนิยม เติมศรีสุข รองปลัดกระทรวงยุติธรรม เป็นประธานในพิธีเปิดโครงการ “การบริหารจัดการความเสี่ยงของสํานักงานปลัดกระทรวงยุติธรรม ประจําปีงบประมาณ พ.ศ. ๒๕๖๔”
ในวันจันทร์ที่ ๙ พฤศจิกายน ๒๕๖๓ เวลา ๐๙.๐๐ น. ณ โรงแรม เบสเวสเทิร์น พลัส แวนด้า แกรนด์ ถนนแจ้งวัฒนะ อําเภอปากเกร็ด จังหวัดนนทบุรี นายนิยม เติมศรีสุข รองปลัดกระทรวงยุติธรรม เป็นประธานในพิธีเปิดโครงการ “การบริหารจัดการความเสี่ยงของสํานักงานปลัดกระทรวงยุติธรรม ประจําปีงบประมาณ พ.ศ. ๒๕๖๔” เพื่อเสริมสร้างความรู้ความเข้าใจเกี่ยวกับแนวทางกระบวนการบริหารจัดการความเสี่ยง รวมทั้งจัดทําแผนบริหารจัดการความเสี่ยงของสํานักงานปลัดกระทรวงยุติธรรม เพื่อให้สามารถดําเนินภารกิจได้บรรลุตามเป้าหมาย จนกระทั่งเกิดความพร้อมที่จะรับมือกับความเสี่ยงที่อาจเกิดขึ้นจากการดําเนินแผนงาน/โครงการที่สําคัญ และสามารถบริหารจัดการความเสี่ยงตามหลักเกณฑ์และมาตรฐานกําหนดได้อย่างมีประสิทธิภาพ โดยมีผู้เข้าร่วมอบรมประกอบด้วย คณะกรรมการบริหารจัดการความเสี่ยงของสํานักงานปลัดกระทรวงยุติธรรม ผู้บริหาร ข้าราชการ และเจ้าหน้าที่ในสังกัดสํานักงานปลัดกระทรวงยุติธรรมที่ปฏิบัติงานด้านการบริหารจัดการความเสี่ยง ทั้งในส่วนกลาง และส่วนภูมิภาค ทั้งนี้ กําหนดจัดอบรมระหว่างวันที่ ๙ - ๑๐ พฤศจิกายน ๒๕๖๓
รัฐบาลไทย-ข่าวทำเนียบรัฐบาล-‘สุชาติ’ตัดริ้บบิ้นประกันสังคมสมายด์คอนเนอร์  เปิดมิติใหม่รับรองผู้ประกันตนเข้ารับบริการที่ รพ.วิชัยเวช สมุทรสาคร
วันจันทร์ที่ 9 พฤศจิกายน 2563
‘สุชาติ’ตัดริ้บบิ้นประกันสังคมสมายด์คอนเนอร์  เปิดมิติใหม่รับรองผู้ประกันตนเข้ารับบริการที่ รพ.วิชัยเวช สมุทรสาคร
รัฐมนตรีว่าการกระทรวงแรงงาน เปิดประกันสังคมสมายด์คอนเนอร์ ให้เป็นจุดรับรองพิเศษแก่ผู้ประกันตนที่มาเข้ารับบริการยังสถานพยาบาลในเครือข่ายประกันสังคม ณ โรงพยาบาลวิชัยเวช สมุทรสาคร เสริมสร้างความมั่นใจแก่ผู้ประกันตนได้รับบริการที่สะดวก รวดเร็ว และมีประสิ
เมื่อวันที่ 9 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานเปิดประกันสังคมสมายด์คอนเนอร์ ให้เป็นจุดรับรองพิเศษแก่ผู้ประกันตนที่มาเข้ารับบริการยังโรงพยาบาล ณ โรงพยาบาลวิชัยเวช อําเภอเมืองสมุทรสาคร จังหวัดสมุทรสาคร โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นายทศพล กฤตวงศ์วิมาน เลขาธิการสํานักงานประกันสังคม และผู้บริหารระดับสูงกระทรวงแรงงาน ผู้อํานวยการโรงพยาบาลวิชัยเวช เข้าร่วมเป็นเกียรติในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี ได้ให้ความสําคัญกับการกับการเสริมสร้างหลักประกันทางสังคมให้ครอบคลุมและเหมาะสมกับคนทุกช่วงวัย ในส่วนของกระทรวงแรงงาน ผมได้มีแนวคิดให้ผู้ประกันตนในระบบประกันสังคมได้รับการดูแลทั้งการอํานวยความสะดวกจากเจ้าหน้าที่ด้วยบริการที่สะดวก รวดเร็ว ทันสมัย และครอบคลุมไปยังสถานพยาบาลในเครือข่ายทั่วประเทศ จึงได้กําชับให้สํานักงานประกันสังคมเชิญชวนให้สถานพยาบาล ซึ่งเป็นโรงพยาบาลในเครือข่ายประกันสังคมแต่ละแห่ง มีประกันสังคมสมายด์คอนเนอร์ เพื่อเป็นจุดรับรองพิเศษแก่ผู้ประกันตนที่มาใช้บริการยังโรงพยาบาล เช่น มีน้ําดื่ม เครื่องดื่ม ชา กาแฟ และที่นั่งพักระหว่างรอรับบริการ เป็นต้น
นายสุชาติ กล่าวว่า ในวันนี้ กระทรวงแรงงาน โดยสํานักงานประกันสังคม ได้มาเปิดประกันสังคมสมายด์คอนเนอร์ที่โรงพยาบาลวิชัยเวช สมุทรสาคร เพื่อเสริมสร้างความมั่นใจให้แก่ผู้ประกันตนที่มาใช้บริการให้ได้รับความสะดวกสบาย โดยขอให้ผู้ประกันตนมั่นใจได้ว่า สํานักงานประกันสังคมจะดูแลผู้ประกันตน และพร้อมพัฒนางานด้านประกันสังคมให้มีประสิทธิภาพอย่างต่อเนื่องบนพื้นฐานปรัชญาการพัฒนาแบบยั่งยืน เพื่อให้เกิดความมั่นคงต่อชีวิตและสุขภาพของผู้ประกันตนต่อไป
โอกาสเดียวกันนี้ รมว.แรงงาน และคณะ ยังได้เยี่ยมมอบสิ่งของเพื่อเป็นขวัญและกําลังใจแก่ผู้ประกันตนที่พักรักษาตัวอยู่ที่โรงพยาบาลวิชัยเวช สมุทรสาครอีกด้วย
รัฐบาลไทย-ข่าวทำเนียบรัฐบาล-กระทรวงอุตสาหกรรมเดินหน้าแก้ไขปัญหาอ้อยไฟไหม้ ด้วยมาตรการส่งเสริมตัดอ้อยสดเต็มสูบ สู่เป้าหมายอ้อยไฟไหม้ไม่เกินร้อยละ 20 ในฤดูการผลิตปี 2563/2564
วันจันทร์ที่ 9 พฤศจิกายน 2563
กระทรวงอุตสาหกรรมเดินหน้าแก้ไขปัญหาอ้อยไฟไหม้ ด้วยมาตรการส่งเสริมตัดอ้อยสดเต็มสูบ สู่เป้าหมายอ้อยไฟไหม้ไม่เกินร้อยละ 20 ในฤดูการผลิตปี 2563/2564
​กระทรวงอุตสาหกรรม เตรียมมาตรการแก้ไขปัญหาอ้อยไฟไหม้ ในฤดูการผลิต 2563/2564 ด้วย 3 มาตรการเข้ม ส่งเสริมตัดอ้อยสด ในฤดูการผลิตปี 2563/2564 ให้มีอ้อยไฟไหม้ไม่เกินร้อยละ 20 ของปริมาณอ้อยเข้าหีบทั้งหมด พร้อมสนองนโยบายของภาครัฐในการแก้ไขปัญหามลพิษด้านฝุ่น
(วันที่ 6 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังเป็นประธานเปิดการประชุมใหญ่สามัญประจําปี 2563 ณ หอประชุมใหญ่สมาคมเพื่อเกษตรกรภาคตะวันออก จังหวัดชลบุรี ว่า “จากนโยบายให้โรงงานรับอ้อยไฟไหม้ไม่เกินร้อยละ 50 ต่อวัน และการช่วยเหลือปัจจัยการผลิตเฉพาะชาวไร่อ้อยที่ตัดอ้อยสดในฤดูการผลิตปี 2562/2563 ที่ผ่านมา ส่งผลทําให้ปริมาณอ้อยไฟไหม้ในฤดูการผลิตปี 2562/2563 ลดลงโดยมีปริมาณอ้อยไฟไหม้ 37.18 ล้านตัน คิดเป็นร้อยละ 49.65 ของปริมาณอ้อยเข้าหีบทั้งหมด ทําให้ประเทศไทยสามารถลดพื้นที่การเผาอ้อยได้ถึง 1.2 ล้านไร่ ซึ่งเป็นผลมาจากความร่วมมือกันของทุกภาคส่วนในการแก้ไขปัญหาอ้อยไฟไหม้โดยเฉพาะเกษตรกรชาวไร่อ้อย สําหรับในฤดูการผลิตปี 2563/2564 ได้เตรียม 3 มาตรการในการส่งเสริมตัดอ้อยสด ดังนี้
1. ลดอ้อยไฟไหม้เหลือร้อยละ 20 ด้วยมาตรการส่งเสริมให้ราคาอ้อยสดสูงกว่าอ้อยไฟไหม้
2. สํานักงานคณะกรรมการอ้อยและน้ําตาลทราย ได้จัดหาเครื่องสางใบอ้อย ให้กับชาวไร่อ้อยสมาชิกกลุ่มเรียนรู้พัฒนาด้านอ้อยยืม จํานวน 112 เครื่อง โดยสามารถติดต่อขอรายละเอียดเพิ่มเติมได้ที่ศูนย์ส่งเสริมอุตสาหกรรมอ้อยและน้ําตาลทรายภาคที่ 1 – 4
3. กรณีมีนโยบายการช่วยเหลือจากภาครัฐ จะช่วยเหลือเฉพาะเกษตรกรชาวไร่อ้อยที่ตัดอ้อยสดเท่านั้น โดยคณะกรรมการอ้อยและน้ําตาลทรายมีมติให้ความเห็นชอบหักเงินชาวไร่อ้อยที่ส่งอ้อยไฟไหม้ในอัตราตันละ 30 บาท จ่ายคืนให้กับชาวไร่อ้อยที่ตัดอ้อยสดคุณภาพดีทุกรายเต็มจํานวนโดยคิดแยกเป็นรายโรง และมีนโยบายที่จะผลักดันโครงการเงินช่วยเหลือชาวไร่อ้อยที่ตัดอ้อยสด ลดฝุ่น PM 2.5 เพื่อให้ชาวไร่อ้อยที่ตัดอ้อยสดมีรายได้รวมมากกว่าชาวไร่อ้อยที่ตัดอ้อยไฟไหม้ เป็นการจูงใจให้ชาวไร่อ้อยหันมาตัดอ้อยสดก่อนส่งโรงงาน พร้อมทั้งยังเป็นการแก้ไขปัญหาฝุ่น PM 2.5 โดยจะนําเสนอคณะรัฐมนตรี เพื่อกําหนดกรอบวงเงินการช่วยเหลือต่อไป
สําหรับแนวโน้มราคาอ้อยขั้นต้นในฤดูการผลิตปี 2563/2564 คาดการณ์ว่าเกษตรชาวไร่อ้อยจะได้ราคาอ้อยขั้นต้นไม่ต่ํากว่า 800 บาท/ตันอ้อย ซึ่งคาดว่าราคาอ้อยในปี 2563/2564 มีราคาสูงกว่าฤดูการผลิตที่แล้วแน่นอน”
นอกจากนี้ สํานักงานคณะกรรมการอ้อยและน้ําตาลทราย ได้จัดทําระบบจดทะเบียนชาวไร่อ้อยแบบดิจิทัล เพื่ออํานวยความสะดวกให้กับเกษตรกรชาวไร่อ้อยที่มีความประสงค์จะจดทะเบียนชาวไร่อ้อยเพียงใช้บัตรประจําตัวประชาชนใบเดียว ก็สามารถจดทะเบียนชาวไร่อ้อยได้ภายใน 10 นาที ทั้งนี้ ระบบดังกล่าวจะเสร็จสิ้นสมบูรณ์พร้อมใช้งานอย่างเต็มรูปแบบในปี พ.ศ. 2565 นายสุริยะ กล่าว.
รัฐบาลไทย-ข่าวทำเนียบรัฐบาล-รมว.วธ.เป็นประธานการประชุมบูรณาการการจัดกิจกรรมสวดมนต์ ข้ามปี ถวายพระราชกุศล เสริมสิริมงคลทั่วไทย พ.ศ.๒๕๖๔
วันพุธที่ 18 พฤศจิกายน 2563
รมว.วธ.เป็นประธานการประชุมบูรณาการการจัดกิจกรรมสวดมนต์ ข้ามปี ถวายพระราชกุศล เสริมสิริมงคลทั่วไทย พ.ศ.๒๕๖๔
รมว.วธ.เป็นประธานการประชุมบูรณาการการจัดกิจกรรมสวดมนต์ ข้ามปี ถวายพระราชกุศล เสริมสิริมงคลทั่วไทย พ.ศ.๒๕๖๔
วันที่ ๑๘ พฤศจิกายน ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมบูรณาการการจัดกิจกรรมสวดมนต์ ข้ามปี ถวายพระราชกุศล เสริมสิริมงคลทั่วไทย พ.ศ.๒๕๖๔ โดยมี นางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหาร และผู้แทนหน่วยงานที่เกี่ยวข้อง เข้าร่วม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม ทั้งนี้ กระทรวงวัฒนธรรมบูรณาการร่วมกับหน่วยงานภาครัฐและภาคเอกชนกว่า ๒๘ หน่วยงาน จัดกิจกรรมศาสนา ถวายพระราชกุศล เสริมสิริมงคลทั่วไทย พ.ศ. ๒๕๖๔ ระหว่างวันที่ ๓๐ ธันวาคม ๒๕๖๓ - ๕ มกราคม ๒๕๖๔ ณ มณฑลพิธีท้องสนามหลวง ส่วนภูมิภาค ณ วัดต่าง ๆ ๗๖ จังหวัด เพื่ออุทิศถวายพระราชกุศลแด่สมเด็จพระบูรพมหากษัตริยาธิราช และถวายพระราชกุศลแด่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระบรมวงศานุวงศ์ทุกพระองค์ และเสริมสิริมงคลให้กับประเทศไทย
รัฐบาลไทย-ข่าวทำเนียบรัฐบาล-องคมนตรี ตรวจเยี่ยมโรงพยาบาลยี่งอเฉลิมพระเกียรติ 80 พรรษา จังหวัดนราธิวาส
วันพุธที่ 18 พฤศจิกายน 2563
องคมนตรี ตรวจเยี่ยมโรงพยาบาลยี่งอเฉลิมพระเกียรติ 80 พรรษา จังหวัดนราธิวาส
องคมนตรี ตรวจเยี่ยมให้กําลังใจบุคลากรโรงพยาบาลยี่งอเฉลิมพระเกียรติ 80 พรรษา จังหวัดนราธิวาส เป็นต้นโรงพยาบาลชุมชน Smart Hospital มีระบบนัดหมายออนไลน์ผู้ป่วยนอก ใช้ AI ในห้องบัตรและชําระเงิน ลดเวลารอคอยจาก 34 นาที เหลือ 21 นาที
วันนี้ (18 พฤศจิกายน 2563) ที่โรงพยาบาลยี่งอเฉลิมพระเกียรติ 80 พรรษา อําเภอยี่งอ จังหวัดนราธิวาส พลอากาศเอก ชลิต พุกผาสุข องคมนตรีในฐานะรองประธานกรรมการมูลนิธิเทพรัตนเวชชานุกูล พร้อมด้วยนายแพทย์สมชัย อัศวสุดสาคร สาธารณสุขนิเทศก์เขตสุขภาพที่ 12 และคณะ ตรวจเยี่ยมและให้กําลังเจ้าหน้าที่และติดตามการดําเนินงานตามนโยบาย
นายแพทย์สมชัย อัศวสุดสาคร สาธารณสุขนิเทศก์เขตสุขภาพที่ 12 กระทรวงสาธารณสุข กล่าวว่า โรงพยาบาลยี่งอเฉลิมพระเกียรติ 80 พรรษา ในมูลนิธิเทพรัตนเวชชานุกูล ได้ปรับระบบบริการแบบ New Normal รองรับสถานการณ์โรคโควิด 19 บริเวณพื้นที่ชายแดน ร่วมกับอาสาสมัครสาธารณสุขประจําหมู่บ้าน (อสม.) จัดการคัดกรองเชิงรุก มีการจัดตั้ง Local Quarantine และติดตามต่อเนื่องด้วยโปรแกรม Y-Tract รวมถึงยังได้รับมอบหุ่นยนต์ HAPY Bot เป็นหุ่นยนต์ที่ช่วยลดการสัมผัสผู้ป่วย ช่วยลดความเสี่ยงบุคลากรทางการแพทย์ต่อโรคโควิด 19 สั่งการควบคุมหุ่นยนต์ผ่านแท็บเล็ต คอมพิวเตอร์ โทรศัพท์มือถือ หรือการสแกนคิวอาร์โคดด้วยระบบดิจิทัลแพลตฟอร์ม ทําหน้าที่รับส่งยาหรือครุภัณฑ์ จากอาคารผู้ป่วยนอกถึงอาคารอุบัติเหตุฉุกเฉิน
นายแพทย์สมชัยกล่าวว่า นอกจากนี้ โรงพยาบาลยี่งอเฉลิมพระเกียรติ 80 พรรษา ยังเป็นโรงพยาบาลชุมชนต้นแบบ Smart Hospital โดยพัฒนาระบบบริการผู้ป่วยนอก (OPD) ด้วยระบบการนัดคิวออนไลน์ การใช้บัตรประชาชนแทนบัตรโรงพยาบาลในการมารับบริการ ติดตั้งจอแสดงลําดับคิวและเรียกผู้รับบริการ เพิ่มระบบ AI มาใช้บริการ เช่น KIOS ห้องบัตรที่ใช้ระบบจดจําใบหน้า KIOS ชําระเงินทําหน้าที่แทนพนักงานการเงินในการออกใบเสร็จและรับชําระค่าบริการ ทําให้ลดระยะเวลารอคอยการให้บริการจากเดิม 34 นาที ในปี 2561 เหลือเพียง 21 นาที ในปี 2562 สําหรับการให้บริการผู้ป่วยใน (IPD) ใช้ระบบ Digital Chart แทนการบันทึกด้วยกระดาษ ติดตามผล LAB X-Ray และสั่งการรักษาโดย IPAD รวมทั้งการทํางานแบ็กออฟฟิศ เช่น การเข้าทํางานและการขออนุมัติต่างๆ ที่ใช้สมาร์ทโฟนแทนกระดาษ นอกจากนี้ ยังเป็นโรงพยาบาลที่ผ่านเกณฑ์ Green & Clean Hospitalมาอย่างต่อเนื่อง และเป็นต้นแบบการดําเนินงานครัวโรงพยาบาลสู่ครัวโรงเรียนและครัวสู่ศูนย์พัฒนาเด็กเล็กที่ได้รับรองมาตรฐานฮาลาล
ทั้งนี้ โรงพยาบาลยี่งอเฉลิมพระเกียรติ 80 พรรษา ได้รับการสนับสนุนจากมูลนิธิเทพรัตนเวชชานุกูลให้เป็นโรงพยาบาลชุมชนเฉลิมพระเกียรติ 80 พรรษา โดยได้รับพระราชทานรถโมบายเคลื่อนที่สําหรับออกหน่วย ทันตกรรมเคลื่อนที่และบริการตรวจคัดกรองเชิงรุกในชุมชน ทั้งทันตกรรม คัดกรองมะเร็งปากมดลูก ความดันโลหิตสูง เบาหวาน และได้รับพระราชทานเครื่องรับสัญญาณภาพเอกซเรย์เป็นดิจิทัล ชนิดชุดรับภาพแฟลตพาเนลไร้สาย ที่มีความแม่นยํา ส่งผลให้วินิจฉัยและรักษาโรคได้อย่างถูกต้องและรวดเร็ว เพิ่มการเข้าถึงผู้รับบริการทั้งในและนอกโรงพยาบาลได้อย่างประสิทธิภาพ ประมวลผลด้วย AI เชื่อมต่อระบบ Smart hospital
พฤศจิกายน 6/1 ************************************* 18 พฤศจิกายน 2563
รัฐบาลไทย-ข่าวทำเนียบรัฐบาล-ผู้ช่วยรมว.วธ. กล่าวบรรยายในหัวข้อ “Global Transformation in Age of Pandemic New Normal and Role of Civic Sector for Nation-Building”
วันพุธที่ 18 พฤศจิกายน 2563
ผู้ช่วยรมว.วธ. กล่าวบรรยายในหัวข้อ “Global Transformation in Age of Pandemic New Normal and Role of Civic Sector for Nation-Building”
ผู้ช่วยรมว.วธ. กล่าวบรรยายในหัวข้อ “Global Transformation in Age of Pandemic New Normal and Role of Civic Sector for Nation-Building”
วันที่ ๑๘ พฤศจิกายน ๒๕๖๓ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม กล่าวบรรยายในหัวข้อ “Global Transformation in Age of Pandemic New Normal and Role of Civic Sector for Nation-Building” ในงานประชุมวิชาการระดับนานาชาติ International Conference on Nation-Building 2020 โดยมี ศาสตราจารย์ ดร. เกรียงศักดิ์ เจริญวงศ์ศักดิ์ ประธานสถาบันการสร้างชาติ ผู้แทนกระทรวงวัฒนธรรม นักวิชาการจากประเทศต่างๆ ผู้ทรงคุณวุฒิ เครือข่ายองค์กรภาครัฐ ภาคเอกชน และแขกผู้มีเกียรติ เข้าร่วม ณ สถาบันเทคโนโลยีพระจอมเกล้าเจ้าคุณทหารลาดกระบัง กรุงเทพฯ
รัฐบาลไทย-ข่าวทำเนียบรัฐบาล-ปลัด พม. เปิดศูนย์พึ่งได้ โรงพยาบาลตำรวจ เพื่อเด็กและสตรีที่ถูกกระทำความรุนแรง
วันพุธที่ 18 พฤศจิกายน 2563
ปลัด พม. เปิดศูนย์พึ่งได้ โรงพยาบาลตํารวจ เพื่อเด็กและสตรีที่ถูกกระทําความรุนแรง
ปลัด พม. เปิดศูนย์พึ่งได้ โรงพยาบาลตํารวจ เพื่อเด็กและสตรีที่ถูกกระทําความรุนแรง
วันนี้ (18 พ.ย. 63) เวลา 09.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดและรับมอบศูนย์พึ่งได้ โรงพยาบาลตํารวจ เป็นศูนย์บริการแบบครบวงจร
(One Stop Crisis Center) สําหรับเด็กและสตรีที่ถูกกระทําความรุนแรง โดยบริษัท กลุ่มเซ็นทรัล จํากัด ได้มอบเงินสนับสนุนในการสร้างและปรับปรุงสถานที่ เพื่อรองรับผู้รับบริการที่มีจํานวนมากขึ้น โดยมี พล.ต.ท. เพิ่มพูน ชิดชอบ ผู้ช่วยผู้บัญชาการตํารวจแห่งชาติ พล.ต.ท. โสภณรัชต์ สิงหจารุ นายแพทย์ใหญ่ โรงพยาบาลตํารวจ และนายพิชัย จิราธิวัฒน์ กรรมการบริหาร บริษัท กลุ่มเซ็นทรัล จํากัด เข้าร่วมงาน ณ ลานกิจกรรม ชั้น 2 อาคารมหาภูมิพลราชานุสรณ์ 88 พรรษา โรงพยาบาลตํารวจ
นางพัชรี กล่าวว่า ปัจจุบันสถานการณ์ความรุนแรงในครอบครัวของสังคมไทย มีรูปแบบที่ซับซ้อนเพิ่มมากขึ้น
ซึ่งส่วนใหญ่ผู้ที่ได้รับผลกระทบจะเป็นกลุ่มเด็กและสตรีในครอบครัว ทั้งด้านร่างกายและจิตใจ ทั้งนี้ กระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักที่มีความมุ่งมั่นในการแก้ไขปัญหาความรุนแรงในครอบครัวให้หมดสิ้นไปจากสังคมไทย ตามนโยบายรัฐบาล ด้วยการขับเคลื่อนภารกิจให้สังคมได้มีส่วนร่วมในการป้องกันและแก้ไขปัญหา ที่มุ่งเน้นส่งเสริมการบูรณาการภาคีเครือข่ายทุกภาคส่วนในทุกมิติ และบูรณาการกลไกการช่วยเหลือแก้ไขปัญหาอย่างเป็นระบบเมื่อเกิดภาวะวิกฤต ทั้งในรูปแบบของทีมสหวิชาชีพ การบังคับใช้กฎหมายต่างๆ นอกจากนี้ ยังให้ความสําคัญกับการฟื้นฟูสภาพแก่ผู้ได้รับผลกระทบทั้งทางตรงและทางอ้อมให้มีประสิทธิภาพสูงสุด
นางพัชรี กล่าวเพิ่มเติมว่า สําหรับศูนย์พึ่งได้ โรงพยาบาลตํารวจ เป็นศูนย์บริการแบบครบวงจร (One Stop Crisis Center) สําหรับเด็กและสตรีที่ถูกกระทําความรุนแรงให้สามารถเข้าถึงการบริการทั้งภายในและภานนอกโรงพยาบาลที่ต้องการความช่วยเหลือ โดยได้เป็นภาคีเครือข่ายที่ทํางานร่วมกับกระทรวง พม. มาอย่างต่อเนื่อง นอกจากนี้ ยังมีการอบรมให้ความรู้ในการดูแลและการตรวจผู้ป่วยคดีแก่แพทย์ฝึกหัด ให้มีความครบถ้วนถูกต้อง สามารถสนับสนุนกระบวนการยุติธรรมได้ ทั้งนี้ ศูนย์พึ่งได้ โรงพยาบาลตํารวจ ได้ทําการปรับปรุงสถานที่แห่งใหม่ให้ทันสมัยและปลอดภัย แก่ผู้มาใช้บริการ ซึ่งได้เปิดให้บริการแล้ว ณ ชั้น 1 อาคารมหาภูมิพลราชานุสรณ์ 88 พรรษา โรงพยาบาลตํารวจ โดยได้รับความร่วมมือจาก บริษัท กลุ่มเซ็นทรัล จํากัด สนับสนุนการดําเนินงาน นับเป็นความร่วมมือที่สําคัญ ที่จะทําให้องค์กรมีศักยภาพและเกิดประโยชน์ต่อประชาชนมากยิ่งขึ้น
รัฐบาลไทย-ข่าวทำเนียบรัฐบาล-สรรพากรเปิดระบบใหม่ให้ผู้เสียภาษีชาวต่างชาติขอข้อมูลการเสียภาษีเพื่อต่อ VISA ได้สะดวกยิ่งขึ้น
วันพุธที่ 18 พฤศจิกายน 2563
สรรพากรเปิดระบบใหม่ให้ผู้เสียภาษีชาวต่างชาติขอข้อมูลการเสียภาษีเพื่อต่อ VISA ได้สะดวกยิ่งขึ้น
กรมสรรพากรเปิดระบบใหม่ให้บริการกับผู้เสียภาษีชาวต่างชาติ เพียงคลิกยินยอมให้ส่งข้อมูลแบบแสดงรายการภาษีบุคคลธรรมดาและนิติบุคคลผ่านช่องทางอิเล็กทรอนิกส์ ให้สํานักงานตรวจคนเข้าเมืองช่วยให้การขอต่อวีซ่าทํางานในประเทศไทย สะดวก ปลอดภัยและช่วยลดค่าใช้จ่าย
กรมสรรพากรเปิดระบบใหม่ให้บริการกับผู้เสียภาษีชาวต่างชาติ เพียงคลิกยินยอมให้ส่งข้อมูลแบบแสดงรายการภาษีบุคคลธรรมดาและนิติบุคคลผ่านช่องทางอิเล็กทรอนิกส์ ให้สํานักงานตรวจคนเข้าเมือง (สตม.) ช่วยให้การขอต่อวีซ่าทํางานในประเทศไทย สะดวก ปลอดภัยและช่วยลดค่าใช้จ่าย ใช้บริการได้ที่ www.rd.go.th เริ่มตั้งแต่วันที่ 18 พฤศจิกายน 2563 เป็นต้นไป
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรเปิดให้บริการระบบเชื่อมโยงการส่งข้อมูลของผู้เสียภาษีชาวต่างชาติที่ทํางานในประเทศไทยให้กับ สตม. เพียงผู้เสียภาษีแจ้งให้ความยินยอมผ่านระบบอิเล็กทรอนิกส์ กรมสรรพากรจะส่งข้อมูลที่ให้ความยินยอมให้แก่ สตม. ได้แก่ แบบแสดงรายการภาษี ภ.ง.ด.1 ภ.ง.ด.90 ภ.ง.ด.91 และ ภ.พ.30 เพื่อใช้ในการขอต่อวีซ่าและการขออนุญาต อยู่ต่อของคนต่างด้าวที่ทํางานในประเทศไทย ทั้งนี้ ผู้ใช้บริการต้องเป็นผู้ที่ยื่นแบบแสดงรายการภาษีผ่านอินเทอร์เน็ต โดยใช้บริการได้ที่เว็บไซต์กรมสรรพากร www.rd.go.th หัวข้อบริการอิเล็กทรอนิกส์ และเลือกระบบเชื่อมโยงข้อมูลระหว่างกรมสรรพากรและสํานักงานตรวจคนเข้าเมือง เมื่อผู้เสียภาษีเลือกรายการครบถ้วน และได้บันทึกรายการยินยอมให้เปิดเผยข้อมูล Consent Form ระบบจะสร้าง Consent ID ให้ ๒ รูปแบบ คือ แบบ PDF หรือแบบรูปภาพ พร้อมข้อความแจ้งให้ไปยื่นความประสงค์ที่สํานักงานตรวจคนเข้าเมือง ภายในกําหนดเวลา ๑๕ วัน นับแต่วันที่ผู้เสียภาษียื่นแสดงความยินยอม ช่วยให้ผู้เสียภาษีชาวต่างชาติสามารถทําธุรกรรมผ่านระบบอิเล็กทรอนิกส์ได้ โดยไม่ต้องเดินทางมาขอคัดข้อมูลแบบแสดงรายการภาษีที่หน่วยงานสรรพากร เริ่มให้บริการตั้งแต่วันที่ 18 พฤศจิกายน 2563 เป็นต้นไป”
โฆษกกรมสรรพากร กล่าวเพิ่มเติมว่า “ระบบแจ้งให้ความยินยอมส่งข้อมูล สามารถขอข้อมูลแบบแสดงรายการภาษีบุคคลธรรมดาและนิติบุคคล ที่ยื่นแบบผ่านอินเทอร์เน็ตย้อนหลังได้ 2 ปี นับจากปีปัจจุบัน ช่วยให้ผู้เสียภาษีชาวต่างชาติได้รับความสะดวก รวดเร็ว ในการขอต่อวีซ่าทํางานในประเทศไทยมากยิ่งขึ้น”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-“เปลี่ยนน้ำดำให้เป็นน้ำใสสะอาด”❓ LandMark แห่งใหม่ของกรุงเทพฯ‼️
วันพุธที่ 18 พฤศจิกายน 2563
“เปลี่ยนน้ําดําให้เป็นน้ําใสสะอาด”❓ LandMark แห่งใหม่ของกรุงเทพฯ!!️
"โครงการรักษ์คลองคูเมืองเดิม เฉลิมพระเกียรติฯ" เป็นโครงการเฉลิมพระเกียรติ เนื่องในโอกาสมหามงคล พระราชพิธีบรมราชาภิเษก พุทธศักราช 2562
เพื่อพัฒนาคุณภาพชีวิตและความเป็นอยู่ของประชาชนให้ดีขึ้น และยังเป็นแหล่งท่องเที่ยวเชิงประวัติศาสตร์และวิถีชุมชนอย่างยั่งยืน LandMark แห่งใหม่ของกรุงเทพฯ การปรับปรุงภูมิทัศน์ริมสองฝั่งคลองคูเมืองเดิม และคลองหลอด การปรับปรุงระบบบําบัดน้ําเสียชุมชนตลอดแนวคูคลองเมือง การปรับปรุงนําสายไฟและสายสื่อสารลงใต้ดิน และการพัฒนาพื้นที่ชุมชนโดยรอบกระทรวงกลาโหม